Κοινή θέση (ΕΚ) αριθ. 26/2000

που καθορίστηκε από το Συμβούλιο στις 27 Μαρτίου 2000

για την έκδοση της οδηγίας 2000/.../ΕΚ του Ευρωπαϊκού Κοινοβουλίου και του Συμβουλίου, της ..., για την προσέγγιση των νομοθεσιών των κρατών μελών σχετικά με την πρόσθια προστασία των μηχανοκίνητων οχημάτων έναντι ενσφηνώσεως και για την τροποποίηση της οδηγίας 70/156/ΕΟΚ του Συμβουλίου

(Κείμενο που παρουσιάζει ενδιαφέρον για την ΕΟΧ)

(2000/C 178/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής(1),

τη γνώμη της Οικονομικής και Κοινωνικής Επιτροπής(2),

Αποφασίζοντας με τη διαδικασία του άρθρου 251 της συνθήκης(3),

Εκτιμώντας τα ακόλουθα:

(1) Το Συμβούλιο, με την απόφασή του 97/836/ΕΚ(4) και με τη σύμφωνη γνώμη του Ευρωπαϊκού Κοινοβουλίου, εξουσιοδότησε την Κοινότητα να προσχωρήσει στη συμφωνία της Οικονομικής Επιτροπής των Ηνωμένων Εθνών για την Ευρώπη (UNECE), σχετικά με την υιοθέτηση ομοιόμoρφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές, η οποία έγινε στη Γενεύη στις 20 Μαρτίου 1958, όπως αναθεωρήθηκε στις 16 Οκτωβρίου 1995.

(2) Προσχωρώντας στην εν λόγω συμφωνία, η Κοινότητα αναδέχθηκε ένα καθορισμένο κατάλογο κανονισμών οι οποίοι έχουν θεσπισθεί δυνάμει της εν λόγω συμφωνίας· στον κατάλογο αυτό περιλαμβάνεται ο κανονισμός UN/ECE αριθ. 93(5).

(3) Προκειμένου να μειωθεί ο αριθμός των θυμάτων τροχαίων ατυχημάτων στους ευρωπαϊκούς δρόμους, είναι απαραίτητο τα μέτρα που έχουν θεσπιστεί με τον κανονισμό UN/ECE αριθ. 93 να εισαχθούν χωρίς καθυστέρηση στη διαδικασία έγκρισης ΕΚ τύπου που έχει θεσμοθετηθεί με την οδηγία 70/156/ΕΟΚ του Συμβουλίου(6), προκειμένου να βελτιωθεί η προστασία των επιβατών επιβατικών αυτοκινήτων και ελαφρών φορτηγών από τραυματισμό στην περίπτωση σύγκρουσης με τα πρόσθια τμήματα βαρέων φορτηγών οχημάτων και να δοθεί η δυνατότητα στους κατασκευαστές παρόμοιων διατάξεων και οχημάτων εξοπλισμένων με τις διατάξεις αυτές να λαμβάνουν έγκριση ΕΚ τύπου όταν πληρούν τις τεχνικές απαιτήσεις του εν λόγω κανονισμού.

(4) Σύμφωνα με τις αρχές της επικουρικότητας και της αναλογικότητας, όπως αυτές διατυπώνονται στο άρθρο 5 της συνθήκης, οι στόχοι της παρούσας οδηγίας είναι αδύνατον να επιτευχθούν επαρκώς από τα κράτη μέλη, και δύνανται συνεπώς, λόγω των διαστάσεων ή των αποτελεσμάτων της προβλεπόμενης δράσης, να επιτευχθούν καλύτερα σε κοινοτικό επίπεδο. Η παρούσα οδηγία δεν υπερβαίνει τα αναγκαία όρια για την επίτευξη του στόχου της, ήτοι την έγκριση ΕΚ τύπου.

(5) Η παρούσα οδηγία είναι μια από τις ειδικές οδηγίες, οι οποίες πρέπει να τηρούνται προκειμένου να υπάρχει συμμόρφωση με τη διαδικασία έγκρισης ΕΚ τύπου. Κατά συνέπεια, οι διατάξεις που προβλέπονται στην οδηγία 70/156/ΕΟΚ σχετικά με τα οχήματα, τα συστήματα οχημάτων, τα κατασκευαστικά στοιχεία και τις χωριστές τεχνικές μονάδες ισχύουν για την παρούσα οδηγία.

(6) Λόγω του σημαντικού αριθμού οδικών ατυχημάτων στα οποία ενέχονται επαγγελματικά οχήματα μάζας ανώτερης των 3,5 τόνων και, κατά συνέπεια, για να βελτιωθεί η οδική ασφάλεια, οι διατάξεις που αφορούν τα οχήματα αυτά θα πρέπει να καταστούν υποχρεωτικές δυνάμει της παρούσας οδηγίας, χωρίς να αναμένεται προηγουμένως η συμπλήρωση της διαδικασίας εγκρίσεως ΕΚ τύπου για την εν λόγω κατηγορία οχημάτων.

(7) Η οδηγία 70/156/ΕΟΚ θα πρέπει να τροποποιηθεί αναλόγως,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Για τους σκοπούς της παρούσας οδηγίας, νοούνται ως:

α) "όχημα": κάθε όχημα με κινητήρα, όπως ορίζεται στο παράρτημα ΙΙ, τμήμα Α της οδηγίας 70/156/ΕΟΚ·

β) "πρόσθια προστατευτική διάταξη έναντι ενσφηνώσεως": πρόσθια προστατευτική διάταξη έναντι ενσφηνώσεως, η οποία προορίζεται να αποτελέσει τμήμα οχήματος και η οποία μπορεί να εγκρίνεται ως χωριστή τεχνική μονάδα, σύμφωνα με το άρθρο 2 της οδηγίας 70/156/ΕΟΚ.

Άρθρο 2

1. Από [...](7), ή, εφόσον η δημοσίευση που αναφέρεται στο άρθρο 3 καθυστερεί πέραν της [...](8), έξι μήνες μετά την ημερομηνία της εν λόγω δημοσίευσης, τα κράτη μέλη δεν δύνανται, για λόγους που αφορούν την πρόσθια προστασία ενός οχήματος έναντι ενσφηνώσεως:

α) να αρνούνται, όσον αφορά τύπο οχήματος ή τύπο πρόσθιας προστατευτικής διάταξης έναντι ενσφηνώσεως ως χωριστής τεχνικής μονάδας, τη χορήγηση έγκρισης ΕΚ τύπου ή εθνικής έγκρισης

ή

β) να απαγορεύουν την ταξινόμηση, πώληση ή θέση σε κυκλοφορία οχημάτων ή προσθίων προστατευτικών διατάξεων έναντι ενσφηνώσεως ως χωριστών τεχνικών μονάδων,

εφόσον τα οχήματα ή οι χωριστές τεχνικές μονάδες συμμορφώνονται με τις απαιτήσεις της παρούσας οδηγίας.

2. Από [...](9), τα κράτη μέλη:

α) δεν χορηγούν πλέον έγκριση ΕΚ ή εθνική έγκριση τύπου για τύπο οχήματος ή τύπο πρόσθιας προστατευτικής διάταξης έναντι ενσφηνώσεως ως χωριστής τεχνικής μονάδας·

β) αρνούνται την ταξινόμηση, την πώληση ή τη θέση σε κυκλοφορία νέων οχημάτων και νέων πρόσθιων προστατευτικών διατάξεων έναντι ενσφηνώσεως, ως χωριστών τεχνικών μονάδων,

για λόγους που αφορούν την πρόσθια προστατευτική διάταξη, εφόσον δεν πληρούνται οι απαιτήσεις της παρούσας οδηγίας.

3. Οι διοικητικές διατάξεις που αφορούν την έγκριση ΕΚ τύπου καθορίζονται στο παράρτημα Ι.

Το πεδίο εφαρμογής της παρούσας οδηγίας καθώς και οι τεχνικές απαιτήσεις που πρέπει να πληρούνται για τη χορήγηση έγκρισης ΕΚ τύπου καθορίζονται στο παράρτημα ΙΙ.

Άρθρο 3

Ο κανονισμός αριθ. 93 της Οικονομικής Επιτροπής των Ηνωμένων Εθνών για την Ευρώπη δημοσιεύεται στην Επίσημη Εφημερίδα των Ευρωπαϊκών Κοινοτήτων πριν από [...](10).

Άρθρο 4

Η οδηγία 70/156/ΕΟΚ τροποποιείται ως εξής:

1. Το παράρτημα Ι τροποποιείται ως εξής:

α) το σημείο 2.3.4 αντικαθίσταται από το ακόλουθο κείμενο:

"2.3.4. Πλάτος του προσθίου άξονα (μετρουμένου στο ακραίο τμήμα των ελαστικών επισώτρων, εξαιρουμένου του εξογκώματος των ελαστικών επισώτρων πλησίον του εδάφους): ...".

β) παρεμβάλλονται τα ακόλουθα σημεία:

"9.22. Πρόσθια προστασία έναντι ενσφηνώσεως

9.22.1. Σχέδια των τμημάτων του οχήματος που αφορούν την πρόσθια προστασία έναντι ενσφηνώσεως, δηλαδή σχέδιο του οχήματος ή/και του πλαισίου, με θέση και εξάρτηση του ευρύτερου πρόσθιου άξονα, σχέδιο της εξάρτησης ή/και της στερέωσης της πρόσθιας προστασίας έναντι ενσφηνώσεως. Εφόσον η προστασία έναντι ενσφηνώσεως δεν αποτελεί ειδική διάταξη, το σχέδιο πρέπει να καταδεικνύει σαφώς ότι πληρούνται οι απαιτούμενες διαστάσεις: ...

9.22.2. Σε περίπτωση ειδικής διάταξης, πλήρης περιγραφή ή/και σχέδιο της πρόσθιας προστασίας έναντι ενσφηνώσεως (περιλαμβανομένων εξαρτήσεων και στερεώσεων) ή, εφόσον έχει εγκριθεί ως χωριστή τεχνητή μονάδα, αριθμός έγκρισης τύπου: ...".

2. Το παράρτημα IV τροποποιείται ως εξής:

α) στο μέρος Ι προστίθεται το ακόλουθο σημείο:

">ΘΕΣΗ ΠΙΝΑΚΑ>"

β) στο μέρος ΙΙ, προστίθεται το ακόλουθο σημείο:

">ΘΕΣΗ ΠΙΝΑΚΑ>"

Άρθρο 5

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία πριν από [...](11). Εντούτοις, αν η δημοσίευση που αναφέρεται στο άρθρο 3 καθυστερεί πέραν [...](12), τα κράτη μέλη εκπληρώνουν αυτή την υποχρέωση εντός έξι μηνών από την εν λόγω δημοσίευση. Πληροφορούν αμέσως την Επιτροπή σχετικά.

Τα κράτη μέλη εφαρμόζουν αυτές τις διατάξεις από [...](13) ή, εφόσον η δημοσίευση που αναφέρεται στο άρθρο 3 καθυστερεί πέραν [...](14), εντός έξι μηνών από την εν λόγω δημοσίευση.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς αυτής καθορίζεται από τα κράτη μέλη.

2. Τα κράτη μέλη γνωστοποιούν στην Επιτροπή το κείμενο των βασικών διατάξεων εσωτερικού δικαίου που θεσπίζουν στο πεδίο το οποίο διέπεται από την παρούσα οδηγία.

Άρθρο 6

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 7

Η παρούσα οδηγία απευθύνεται στα κράτη μέλη.

...,

Για το Ευρωπαϊκό Κοινοβούλιο

Η Πρόεδρος

Για το Συμβούλιο

Ο Πρόεδρος

(1) EE C 89 της 30.3.1999, σ. 11.

(2) EE C 209 της 22.7.1999, σ. 8.

(3) Γνώμη του Ευρωπαϊκού Κοινοβουλίου της 27ης Οκτωβρίου 1999 (EE C 154 της 5.6.2000, σ. 50), κοινή θέση του Συμβουλίου της 27ης Μαρτίου 2000 και απόφαση του Ευρωπαϊκού Κοινοβουλίου της ... (δεν έχει ακόμα δημοσιευθεί στην Επίσημη Εφημερίδα).

(4) EE L 346 της 17.12.1997, σ. 78.

(5) Οικονομική Επιτροπή των Ηνωμένων Εθνών για την Ευρώπη, έγγραφο E/ECE/324.

(6) EE L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 98/91/ΕΚ του Ευρωπαϊκού Κοινοβουλίου και του Συμβουλίου (EE L 11 της 16.1.1999, σ. 25).

(7) Δώδεκα μήνες μετά την ημερομηνία ενάρξεως ισχύος της παρούσας οδηγίας.

(8) Έξι μήνες μετά την ημερομηνία ενάρξεως ισχύος της παρούσας οδηγίας.

(9) 36 μήνες μετά την ημερομηνία ενάρξεως ισχύος της παρούσας οδηγίας.

(10) Έξι μήνες μετά την ημερομηνία ενάρξεως ισχύος της παρούσας οδηγίας.

(11) Δώδεκα μήνες μετά την ημερομηνία ενάρξεως ισχύος της παρούσας οδηγίας.

(12) Έξι μήνες μετά την ημερομηνία ενάρξεως ισχύος της παρούσας οδηγίας.

(13) Δώδεκα μήνες μετά την ημερομηνία ενάρξεως ισχύος της παρούσας οδηγίας.

(14) Έξι μήνες μετά την ημερομηνία ενάρξεως ισχύος της παρούσας οδηγίας.

ΚΑΤΑΛΟΓΟΣ ΠΑΡΑΡΤΗΜΑΤΩΝ

>ΘΕΣΗ ΠΙΝΑΚΑ>

ΠΑΡΑΡΤΗΜΑ Ι

ΔΙΟΙΚΗΤΙΚΕΣ ΔΙΑΤΑΞΕΙΣ ΟΣΟΝ ΑΦΟΡΑ ΤΗΝ ΕΓΚΡΙΣΗ ΕΚ ΤΥΠΟΥ

1. ΑΙΤΗΣΗ ΓΙΑ ΕΓΚΡΙΣΗ ΤΥΠΟΥ

1.1. Αίτηση για έγκριση ΕΚ τύπου πρόσθιας προστατευτικής διάταξης έναντι ενσφηνώσεως ως χωριστής τεχνικής μονάδας

1.1.1. Η αίτηση εγκρίσεως ΕΚ τύπου, βάσει του άρθρου 3 παράγραφος 4 της οδηγίας 70/156/ΕΟΚ, πρόσθιας προστατευτικής διάταξης έναντι ενσφηνώσεως, ως χωριστής τεχνικής μονάδας, κατά την έννοια του άρθρου 2 της οδηγίας 70/156/ΕΟΚ, υποβάλλεται από τον κατασκευαστή της πρόσθιας προστατευτικής διάταξης έναντι ενσφηνώσεως.

1.1.2. Υπόδειγμα του πληροφοριακού εγγράφου περιλαμβάνεται στο προσάρτημα 1.

1.1.3. Αντιπροσωπευτικό δείγμα της προς έγκριση τύπου διάταξης υποβάλλεται στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης τύπου. Η υπηρεσία αυτή δύναται, εφόσον αυτό θεωρηθεί απαραίτητο, να ζητήσει περαιτέρω δείγμα. Τα δείγματα είναι σαφώς και ανεξίτηλα σεσημασμένα με την εμπορική ονομασία ή το εμπορικό σήμα του αιτούντος και τον χαρακτηρισμό του τύπου.

1.2. Αίτηση εγκρίσεως ΕΚ τύπου για τύπο οχήματος, όσον αφορά την εγκατάσταση προσθίων προστατευτικών διατάξεων έναντι ενσφηνώσεως οι οποίες έχουν λάβει έγκριση τύπου ως χωριστές τεχνικές μονάδες.

1.2.1. Η αίτηση εγκρίσεως ΕΚ τύπου βάσει του άρθρου 3 παράγραφος 1 της οδηγίας 70/156/ΕΟΚ, υποβάλλεται από τον κατασκευαστή του οχήματος.

1.2.2. Υπόδειγμα του πληροφοριακού εγγράφου περιλαμβάνεται στο προσάρτημα 2.

1.2.3. Όχημα αντιπροσωπευτικό του προς έγκριση τύπου καθώς και πρόσθια προστατευτική διάταξη έναντι ενσφηνώσεως για την εγκατάσταση, εγκεκριμένη ήδη ως χωριστή τεχνική μονάδα, υποβάλλονται στην τεχνική υπηρεσία που είναι υπεύθυνη για τη διεξαγωγή των δοκιμών εγκρίσεως.

1.3. Αίτηση εγκρίσεως ΕΚ τύπου για τύπο οχήματος, όσον αφορά την πρόσθια προστασία του έναντι ενσφηνώσεως.

1.3.1. Η αίτηση εγκρίσεως ΕΚ τύπου, βάσει του άρθρου 3 παράγραφος 1 της οδηγίας 70/156/ΕΟΚ, υποβάλλεται από τον κατασκευαστή του οχήματος.

1.3.2. Υπόδειγμα του πληροφοριακού εγγράφου περιλαμβάνεται στο προσάρτημα 3.

1.3.3. Όχημα αντιπροσωπευτικό του προς έγκριση τύπου υποβάλλεται στην τεχνική υπηρεσία που είναι υπεύθυνη για τη διεξαγωγή των δοκιμών εγκρίσεως.

2. ΧΟΡΗΓΗΣΗ ΕΓΚΡΙΣΗΣ ΕΚ ΤΥΠΟΥ

2.1. Εφόσον πληρούνται οι σχετικές προϋποθέσεις, χορηγείται η έγκριση ΕΚ τύπου, βάσει του άρθρου 4 παράγραφος 3 και, εφόσον ισχύει, του άρθρου 4 παράγραφος 4 της οδηγίας 70/156/ΕΟΚ.

2.2. Παρέχεται υπόδειγμα για το πιστοποιητικό έγκρισης ΕΚ τύπου:

2.2.1. για πρόσθια προστατευτική διάταξη έναντι ενσφηνώσεως ως χωριστής τεχνικής μονάδας στο προσάρτημα 4,

2.2.2. για τύπο οχήματος, όσον αφορά την εγκατάσταση πρόσθιας προστατευτικής διάταξης έναντι ενσφηνώσεως, η οποία έχει λάβει έγκριση τύπου ως χωριστή τεχνική μονάδα, στο προσάρτημα 5,

2.2.3. για τύπο οχήματος, όσον αφορά την πρόσθια προστασία έναντι ενσφηνώσεως, στο προσάρτημα 6.

2.3. Αριθμός εγκρίσεως, σύμφωνα με το παράρτημα VII της οδηγίας 70/156/ΕΟΚ, δίδεται σε έκαστο τύπο πρόσθιας προστατευτικής διάταξης έναντι ενσφηνώσεως ή έκαστο τύπο οχήματος που εγκρίνονται. Το ίδιο κράτος μέλος δεν μπορεί να δίδει τον ίδιο αριθμό σε άλλο τύπο πρόσθιας προστατευτικής διάταξης έναντι ενσφηνώσεως ή σε άλλο τύπο οχήματος.

3. ΣΗΜΑ ΕΓΚΡΙΣΗΣ ΕΚ ΤΥΠΟΥ ΩΣ ΧΩΡΙΣΤΗ ΤΕΧΝΙΚΗ ΜΟΝΑΔΑ

3.1. Εκάστη πρόσθια προστατευτική διάταξη έναντι ενσφηνώσεως που συμμορφώνεται με τον τύπο, ο οποίος εγκρίνεται βάσει της παρούσας οδηγίας ως χωριστή τεχνική μονάδα, φέρει σήμα έγκρισης ΕΚ τύπου.

3.2. Το σήμα αυτό αποτελείται από παραλληλόγραμμο που περιβάλλει το γράμμα "e", ακολουθούμενο από τον διακριτικό αριθμό του κράτους μέλους το οποίο έχει χορηγήσει την έγκριση τύπου:

1 για τη Γερμανία

2 για τη Γαλλία

3 για την Ιταλία

4 για τις Κάτω Χώρες

5 για τη Σουηδία

6 για το Βέλγιο

9 για την Ισπανία

11 για το Ηνωμένο Βασίλειο

12 για την Αυστρία

13 για το Λουξεμβούργο

17 για τη Φινλανδία

18 για τη Δανία

21 για την Πορτογαλία

23 για την Ελλάδα

24 για την Ιρλανδία

Επίσης, πλησίον του παραλληλογράμμου πρέπει να περιλαμβάνεται ο "βασικός αριθμός εγκρίσεως", που περιλαμβάνεται στο τμήμα 4 του αριθμό έγκρισης τύπου, ο οποίος αναφέρεται στο παράρτημα VII της οδηγίας 70/156/ΕΟΚ, και του οποίου προηγούνται οι δύο αριθμοί που δηλούν τον αριθμό σειράς ο οποίος δίδεται στην πλέον πρόσφατη μείζονα τεχνική τροποποίηση της οδηγίας .../.../ΕΚ(1), την ημερομηνία που χορηγήθηκε η έγκριση ΕΚ τύπου. Στην παρούσα οδηγία, ο αριθμός σειράς είναι 00.

3.3. Το σήμα έγκρισης ΕΚ τύπου πρέπει να τοποθετείται στην πρόσθια προστατευτική διάταξη έναντι ενσφηνώσεως, κατά τέτοιο τρόπο ώστε να είναι ανεξίτηλο και σαφώς αναγνώσιμο, ακόμη και σε περίπτωση όπου η διάταξη είναι εγκατεστημένη σε όχημα.

3.4. Παράδειγμα του σήματος εγκρίσεως ΕΚ τύπου παρουσιάζεται στο προσάρτημα 7.

4. ΤΡΟΠΟΠΟΙΗΣΗ ΤΟΥ ΤΥΠΟΥ ΚΑΙ ΤΡΟΠΟΠΟΙΗΣΕΙΣ ΣΕ ΕΓΚΡΙΣΕΙΣ

4.1. Σε περίπτωση τροποποίησης τύπου οχήματος που έχει εγκριθεί σύμφωνα με την παρούσα οδηγία, ισχύουν οι διατάξεις του άρθρου 5 της οδηγίας 70/156/ΕΟΚ.

5. ΣΥΜΜΟΡΦΩΣΗ ΠΑΡΑΓΩΓΗΣ

5.1. Μέτρα για τη διασφάλιση της συμμόρφωσης παραγωγής λαμβάνονται σύμφωνα με τις διατάξεις που προβλέπονται στο άρθρο 10 της οδηγίας 70/156/ΕΟΚ.

Προσάρτημα 1

ΠΛΗΡΟΦΟΡΙΑΚΟ ΕΓΓΡΡΑΦΟ ΑΡΙΘ. ...

για τη έγκριση ΕΚ τύπου πρόσθιας προστατευτικής διάταξης έναντι ενφηνώσεως ως χωριστής τεχνικής μονάδας

[Οδηγία .../.../ΕΚ(1), όπως τροποποιήθηκε τελευταία από την οδηγία .../.../ΕΚ]

>PIC FILE= "C_2000178EL.000702.EPS">

(1) Αναγράφεται ο αριθμός της οδηγίας.

Προσάρτημα 2

ΠΛΗΡΟΦΟΡΙΑΚΟ ΕΓΓΡΑΦΟ ΑΡΙΘ. ...

βάσει του παραρτήματος Ι της οδηγίας 70/156/ΕΟΚ του Συμβουλίου(1) για την έγκριση ΕΚ τύπου για τύπο οχήματος, όσον αφορά την εγκατάσταση προσθίων προστατευτικών διατάξεων έναντι ενσφηνώσεως, οι οποίες έχουν λάβει έγκριση τύπου ως χωριστές τεχνικές μονάδες

[οδηγία .../... ΕΚ(2), όπως τροποποιήθηκε τελευταία από την οδηγία .../.../ΕΚ]

>PIC FILE= "C_2000178EL.000802.EPS">

>PIC FILE= "C_2000178EL.000901.EPS">

(1) Οι αριθμοί των σημείων και υποσημειώσεων που χρησιμοποιούνται στο παρόν έγγραφο πληροφοριών αντιστοιχούν σε εκείνους που περιλαμβάνονται στο παράρτημα Ι της οδηγίας 70/156/ΕΟΚ. Τα σημεία που δεν αφορούν τους σκοπούς της παρούσας οδηγίας, παραλείπονται.

(2) Αναγράφεται ο αριθμός της οδηγίας.

Προσάρτημα 3

ΠΛΗΡΟΦΟΡΙΑΚΟ ΕΓΓΡΑΦΟ ΑΡΙΘ. ...

βάσει του παραρτήματος Ι της οδηγίας 70/156/ΕΟΚ του Συμβουλίου(1) για την έγκριση ΕΚ τύπου για τύπο οχήματος όσον αφορά την πρόσθια προστασία έναντι ενσφηνώσεως

[οδηγία .../... ΕΚ(2), όπως τροποποιήθηκε τελευταία από την οδηγία .../.../ΕΚ]

>PIC FILE= "C_2000178EL.001002.EPS">

>PIC FILE= "C_2000178EL.001101.EPS">

(1) Οι αριθμοί των σημείων και υποσημειώσεων που χρησιμοποιούνται στο παρόν έγγραφο πληροφοριών αντιστοιχούν σε εκείνους που περιλαμβάνονται στο παράρτημα Ι της οδηγίας 70/156/ΕΟΚ. Τα σημεία που δεν αφορούν τους σκοπούς της παρούσας οδηγίας, παραλείπονται.

(2) Αναγράφεται ο αριθμός της οδηγίας.

Προσάρτημα 4

ΥΠΟΔΕΙΓΜΑ

μέγιστες διαστάσεις: Α4 (210 mm x 297 mm)

ΠΙΣΤΟΠΟΙΗΤΙΚΟ ΕΓΚΡΙΣΗΣ ΕΚ ΤΥΠΟΥ

>PIC FILE= "C_2000178EL.001202.EPS">

>PIC FILE= "C_2000178EL.001301.EPS">

>PIC FILE= "C_2000178EL.001401.EPS">

Προσάρτημα 5

ΥΠΟΔΕΙΓΜΑ

μέγιστες διαστάσεις: Α4 (210 mm x 297 mm)

ΠΙΣΤΟΠΟΙΗΤΙΚΟ ΕΓΚΡΙΣΗΣ ΕΚ ΤΥΠΟΥ

>PIC FILE= "C_2000178EL.001502.EPS">

>PIC FILE= "C_2000178EL.001601.EPS">

Προσάρτημα 6

ΥΠΟΔΕΙΓΜΑ

[μέγιστες διατάσεις: Α4 (210 mm x 297 mm)]

ΠΙΣΤΟΠΟΙΗΤΙΚΟ ΕΓΚΡΙΣΗΣ ΕΚ ΤΥΠΟΥ

>PIC FILE= "C_2000178EL.001702.EPS">

>PIC FILE= "C_2000178EL.001801.EPS">

Προσάρτημα 7

ΥΠΟΔΕΙΓΜΑ ΤΟΥ ΣΗΜΑΤΟΣ ΕΓΚΡΙΣΗΣ ΕΚ ΤΥΠΟΥ

>PIC FILE= "C_2000178EL.001902.EPS">

Η πρόσθια προστατευτική διάταξη έναντι ενσφηνώσεως που φέρει το ανωτέρω σήμα έγκρισης ΕΚ τύπου αποτελεί διάταξη, η οποία έχει εγκριθεί στη Γερμανία (e 1) υπό τον αριθμό βασικής έγκρισης 2439, βάσει της παρούσας οδηγίας (00).

Οι χρησιμοποιούμενοι αριθμοί είναι απλώς ενδεικτικοί.

(1) Αναγράφεται ο αριθμός της οδηγίας.

ΠΑΡΑΡΤΗΜΑ ΙΙ

ΠΕΔΙΟ ΕΦΑΡΜΟΓΗΣ ΚΑΙ ΤΕΧΝΙΚΕΣ ΑΠΑΙΤΗΣΕΙΣ

1. ΠΕΔΙΟ ΕΦΑΡΜΟΓΗΣ

1.1. Η παρούσα οδηγία ισχύει για:

1.1.1. πρόσθιες προστατευτικές διατάξεις έναντι ενσφηνώσεως, ως χωριστές τεχνικές μονάδες, που προορίζονται για εγκατάσταση σε οχήματα των κατηγοριών N2 και N3(1),

1.1.2. οχήματα των κατηγοριών N2 και N3 όσον αφορά την εγκατάσταση πρόσθιας προστατευτικής διάταξης έναντι ενσφηνώσεως που έχει λάβει έγκριση τύπου, ως χωριστή τεχνική μονάδα,

1.1.3. οχήματα των κατηγοριών N2 και N3 όσον αφορά την πρόσθια προστασία τους έναντι ενσφηνώσεως.

1.2. Οχήματα της κατηγορίας N2 με μέγιστη μάζα που δεν υπερβαίνει τους 7,5 τόνους, ανταποκρίνονται μόνο προς την απαίτηση αποστάσεως από το έδαφος 400 mm που καθορίζεται στην παρούσα οδηγία.

1.3. Οι απαιτήσεις της παρούσας οδηγίας δεν ισχύουν για τα εξής:

1.3.1. οχήματα παντός εδάφους κατηγοριών N2 και N3,

1.3.2. είδη οχημάτων, των οποίων η χρήση είναι ασύμβατη(2) με τις διατάξεις σχετικά με την πρόσθια προστασία έναντι ενσφηνώσεως.

2. ΟΡΙΣΜΟΙ

Για τους σκοπούς της παρούσας οδηγίας, νοούνται ως:

2.1. "μέγιστη μάζα" του οχήματος, η μέγιστη τεχνικά επιτρεπόμενη έμφορτη μάζα, όπως ορίζεται στο σημείο 2.8 του παραρτήματος Ι της οδηγίας 70/156/ΕΟΚ,

2.2. "όχημα χωρίς φορτίο", το όχημα σε κατάσταση λειτουργίας με μάζα, όπως καθορίζεται στο σημείο 2.6 του παραρτήματος Ι της οδηγίας 70/156/ΕΟΚ,

2.3. "τύπος πρόσθιας προστατευτικής διάταξης έναντι ενσφηνώσεως", η πρόσθια προστατευτική διάταξη έναντι ενσφηνώσεως που δεν διαφέρει, όσον αφορά τα ουσιώδη χαρακτηριστικά, όπως σχήμα, διαστάσεις, στήριξη, υλικά και σήματα που αναφέρονται στο σημείο 1.1.3 του παραρτήματος Ι,

2.4. "πρόσθια προστασία έναντι ενσφηνώσεως", η παρουσία στο πρόσθιο μέρος του οχήματος ενός των εξής:

μιας ειδικής πρόσθιας προστατευτικής διάταξης έναντι ενσφηνώσεως ή

αμαξώματος, τμημάτων πλαισίου ή άλλων κατασκευαστικών στοιχείων, τα οποία λόγω του σχήματος και των χαρακτηριστικών τους είναι δυνατόν να θεωρηθεί ότι επιτελούν τη λειτουργία της πρόσθιας προστατευτικής διάταξης έναντι ενσφηνώσεως,

2.5. "τύπος οχήματος", τα οχήματα τα οποία δεν διαφέρουν ουσιωδώς σε σημεία, όπως:

2.5.1. το πλάτος του πρόσθιου άξονα, μετρουμένου στο πλέον ακραίο τμήμα των ελαστικών επισώτρων, εξαιρουμένου του εξογκώματος των ελαστικών επισώτρων πλησίον του εδάφους,

2.5.2. η δομή, οι διαστάσεις, το σχήμα και τα υλικά του προσθίου τμήματος του οχήματος, εφόσον έχουν σχέση με τις απαιτήσεις του αντίστοιχου τμήματος της παρούσας οδηγίας,

2.5.3. οι εγκεκριμένες πρόσθιες προστατευτικές διατάξεις έναντι ενσφηνώσεως που είναι τοποθετημένες στο όχημα,

2.5.4. η μέγιστη μάζα του τύπου οχήματος.

3. ΤΕΧΝΙΚΕΣ ΑΠΑΙΤΗΣΕΙΣ

Οι τεχνικές απαιτήσεις προς τις οποίες πρέπει να υπάρχει συμμόρφωση προκειμένου να χορηγηθεί έγκριση τύπου σύμφωνα με την παρούσα οδηγία καθορίζονται στις παραγράφους 6, 8 και 10, καθώς και στο παράρτημα 5 του κανονισμού UN/ECE αριθ. 93, με τις ακόλουθες εξαιρέσεις:

3.1. στο σημείο 8.2, οι λέξεις "communication document contained in annex 1", εννοούνται ως "πιστοποιητικό έγκρισης ΕΚ τύπου που περιέχεται στο παράρτημα Ι προσάρτημα 5"·

3.2. στο σημείο 8.3, οι εντός αγκυλών λέξεις "(annex 1, item 9.)", εννοούνται ως "παράρτημα Ι προσάρτημα 4 συμπλήρωμα, σημείο 1.4)"·

3.3. στο σημείο 8.6, οι εντός αγκυλών όροι "(annex 1, item 8)", εννοούνται ως "παράρτημα Ι προσάρτημα 1 σημείο 2.3)"·

3.4. στο σημείο 3.5.1 του παραρτήματος V, οι λέξεις "For applications pursuant to Part III", εννοούνται ως "Για εφαρμογές, σύμφωνα με το παράρτημα Ι σημείο 1.3".

(1) Όπως καθορίζεται στο τμήμα Α του παραρτήματος ΙΙ της οδηγίας 70/156/ΕΟΚ.

(2) Όπως καθορίζεται στο τμήμα Α του παραρτήματος ΙΙ της οδηγίας 70/156/ΕΟΚ.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

1. Στις 10 Φεβρουαρίου 1999, η Επιτροπή υπέβαλε πρόταση οδηγίας του Ευρωπαϊκού Κοινοβουλίου και του Συμβουλίου σχετικά με την πρόσθια προστασία των μηχανοκίνητων οχημάτων έναντι ενσφηνώσεως(1). Η πρόταση βασίζεται στο άρθρο 100 Α της συνθήκης (νέο άρθρο 95).

2. Το Ευρωπαϊκό Κοινοβουλίου εξέδωσε τη γνώμη του σε πρώτη ανάγνωση στις 27 Οκτωβρίου 1999(2) (χωρίς τροπολογίες). Η Οικονομική και Κοινωνική Επιτροπή έδωσε τη γνώμη της στις 26 Μαΐου 1999(3).

3. Στις 27 Μαρτίου 2000, το Συμβούλιου υιοθέτησε την κοινή του θέση σύμφωνα με το άρθρο 248 της συνθήκης.

ΙΙ. ΣΚΟΠΟΣ

4. Στόχος της πρότασης είναι οι πρόσθιες προστατευτικές διατάξεις έναντι ενσφηνώσεως για βαρέα οχήματα που μεταφέρουν εμπορεύματα να σχεδιάζονται στο μέλλον κατά τρόπον ώστε να μειωθεί σημαντικά ο αριθμός των θανάτων και τραυματισμών που προκαλούνται ετησίως από ατυχήματα στα οποία εμπλέκονται τα εν λόγω οχήματα.

ΙΙΙ. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

5. Η κοινή θέση αντιστοιχεί ουσιαστικά στην πρόταση της Επιτροπής. Το Συμβούλιο εισήγαγε ήσσονος σημασίας τροποποιήσεις στο προτεινόμενο κείμενο. Οι αλλαγές αυτές έγιναν προκειμένου να αποσαφηνιστεί το νομικό κείμενο. Η Επιτροπή συμφώνησε επ' αυτού.

(1) EE C 89 της 30.3.1999, σ. 11.

(2) EE C 154 της 5.6.2000, σ. 50.

(3) EE C 209 της 22.7.1999, σ. 8.